OpenLLM-France/wikimedia huggingface dataset:
# Frank Dixon

Francis Joseph "Frank" Dixon (Port Dalhousie, Ontario, 1 d'abril de 1878 - Saint Catharines, Ontario, 29 de novembre de 1932) va ser un jugador de lacrosse canadenc que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla d'or en la competició per equips de Lacrosse, com a membre de l'equip canadenc.
Morí en un accident de cotxe el 1932.

## Referències

* 1 2 «Frank Dixon Olympic Results». sports-reference.com. Arxivat de l'original el 6 de novembre 2012. [Consulta: 19 desembre 2015].
# Natnael Berhane

Natnael Teweldemedhin Berhane (Asmara, 5 de gener de 1991) és un ciclista eritreu. Format al Centre mundial del ciclisme de l'UCI, és professional des del 2013, quan fitxà pel Team Europcar. El 2015 fitxà pel MTN-Qhubeka i el 2019 pel Cofidis. Des del 2023 corre a l'equip Istanbul Büyükșehir Belediye Spor Türkiye. Ha guanyat diferents campionats africans, tant individualment com en equip. Del seu palmarès també destaquen les victòries a la Volta a Algèria de 2012 i la Volta a Turquia de 2013, després de la desqualificació de Mustafa Sayar per dopatge. També ha guanyat dues vegades la cursa en ruta dels Campionats d'Àfrica de carretera, el 2011 i el 2012.

## Palmarès

* 2010
** 1r al Tour d'Eritrea i vencedor d'una etapa
** Vencedor d'una etapa al Tour de Ruanda
* 2011
** Campió d'Àfrica en ruta
** Campió d'Àfrica en contrarellotge per equips (amb Freqalsi Abrha, Daniel Teklehaimanot i Jani Tewelde)
** Campió d'Àfrica sub-23 en ruta
** Vencedor d'una etapa a la Tropicale Amissa Bongo
** Vencedor d'una etapa al Tour d'Algèria
* 2012
** Campió d'Àfrica en ruta
** Campió d'Àfrica en contrarellotge per equips (amb Freqalsi Abrha, Daniel Teklehaimanot i Jani Tewelde)
** Campió d'Àfrica sub-23 en ruta
** 1r al Tour d'Algèria i vencedor d'una etapa
* 2013
** Campió d'Àfrica en contrarellotge per equips (amb Meron Russom, Daniel Teklehaimanot i Meron Teshome)
** 1r a la Volta a Turquia i vencedor d'una etapa
* 2014
** Campió d'Eritrea en contrarellotge
** 1r a la Tropicale Amissa Bongo
* 2015
** Campió d'Eritrea en ruta
** Campió d'Àfrica en contrarellotge per equips (amb Mekseb Debesay, Daniel Teklehaimanot i Merhawi Kudus)
* 2019
** Campió d'Eritrea en ruta
* 2023
** Vencedor d'una etapa al Tour de Maurici
* 2024
** 1r al Gran Premi Soğanlı

### Resultats a la Volta a Espanya

* 2014. 148è de la classificació general
* 2015. 79è de la classificació general
* 2020. Abandona (5a etapa)

### Resultats al Tour de França

* 2016. 125è de la classificació general
* 2019. 86è de la classificació general

### Resultats al Giro d'Itàlia

* 2017. 59è de la classificació general
* 2018. 83è de la classificació general
* 2021. Abandona (15a etapa)

## Referències

* ↑ «Team Europcar (EUC) – FRA». UCI World Tour. Union Cycliste Internationale. Arxivat de l'original el 2 January 2014. [Consulta: 2 gener 2014].
* ↑ O'Shea, Sadhbh «MTN-Qhubeka willing to join WorldTour in 2015». Cyclingnews.com. Immediate Media Company, 08-10-2014. «Interim team manager Brian Smith has been very busy this winter, adding a number of big names to their roster including Edvald Boasson Hagen, Tyler Farrar, Matt Goss and Natnael Berhane.»
* ↑ Bacon, Ellis «2020 Team Preview: Cofidis». Cyclingnews.com. Future plc, 30-12-2019.
* ↑ «Cofidis». UCI.org. Union Cycliste Internationale. Arxivat de l'original el 1 January 2021. [Consulta: 1r gener 2021].
* ↑ «Natnael Berhane». UCI.org. Union Cycliste Internationale. [Consulta: 1r maig 2023].
* ↑ «La UCI confirma el positivo por EPO del ganador del Tour de Turquía». biciciclismo.com, 15-07-2013 [Consulta: 27 març 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Olle Ericsson

Olle Ericsson (Kumla, 1 de juny de 1890 - Örebro, 25 de juliol de 1950) va ser un tirador suec que va competir durant la dècada de 1920 i 1930.
El 1920 va prendre part en els Jocs Olímpics d'Anvers, on va guanyar la medalla de bronze en la competició de rifle militar 300 metres, drets per equips del programa de tir.
Quatre anys més tard, als Jocs de París, disputà tres proves del programa de tir. Destaca la setena posició en la prova de rifle lliure per equips.
En el seu palmarès també destaquen fins a 21 medalles en diferents proves del Campionat del món, quatre d'elles d'or, entre 1927 i 1937.

## Referències

* 1 2 «Olle Ericsson Olympic Results». sports-reference.com. Arxivat de l'original el 17 de desembre 2012. [Consulta: 19 abril 2018].
* 1 2 Olle Ericsson Comitè Olímpic Suec
# István Somodi

István Somodi (hongarès: Somodi István) (Cluj-Napoca, 22 d'agost de 1885 - Cluj-Napoca, 8 de juny de 1963) va ser un atleta hongarès que va competir a principis del segle xx.
El 1906 va prendre part en els Jocs Intercalats d'Atenes, on disputà tres proves del programa d'atletisme: el salt de llargada, el salt de llargada aturat i el salt d'alçada. La millor classificació fou al salt de llargada aturat on fou sisè.
Dos anys més tard, als Jocs de Londres, guanyà la medalla de plata en la competició del salt d'alçada, amb un millor salt de 1m 88 cm. La medalla fou compartida amb el francès Géo André i el britànic Con Leahy.

## Referències

* 1 2 «István Somod Olympic Results». sports-reference.com. Arxivat de l'original el 12 de novembre 2012. [Consulta: 8 desembre 2015].
# Oskar Antze

Oskar Hans Adolf Antze (Colònia, 24 d'octubre de 1878 – 23 d'abril de 1962) fou un jugador d'escacs alemany, actiu entre principis del segle XX i la Segona Guerra Mundial.

## Resultats destacats en competició

El 1900 fou primer, empatat amb Hugo Süchting, a Kiel (quadrangular), el 1905 fou 4t a Hamburg (quadrangular), el 1906 fou quart a Bremen (quadrangular), i el 1913 va guanyar a Leipzig 1913.
Després de la Primera Guerra Mundial, empatà als llocs 3r-5è a Bad Oeynhausen el 1922, fou sisè a Hannover el 1926 (el guanyador fou Aron Nimzowitsch), empatà un matx curt contra Iefim Bogoliúbov (1:1) a Bremen el 1927, empatà als llocs 8è-9è a Duisburg el 1929 (26è Congrés de la DSB, el guanyador fou Carl Ahues), fou vuitè a Bad Aachen el 1934 (segon Campionat alemany, el campió fou Carl Carls), i fou quart a Bremen el 1933 (quadrangular).

## Notes i referències

* ↑ Gaige, Chess Personalia, p.12, vegeu Edo Historical Chess Ratings
* ↑ «Nota biogràfica de Oskar Antze» (en anglès). Chessgames.com. [Consulta: 9 novembre 2012].
* ↑ «Name Index to Jeremy Gaige's Chess Tournament Crosstables, An Electronic Edition» (en anglès). Anders Thulin, Malmö, 01-09-2004. [Consulta: 9 novembre 2012].
* ↑ «Short Matches of the 20th Century» (en anglès). Arxivat de l'original el 2007-09-28. [Consulta: 9 novembre 2012].
* ↑ «Llista de guanyadors del Campionat d'Alemanya d'escacs (fins a 1994)» (en italià). La grande storia degli scacchi. Arxivat de l'original el 2008-01-21. [Consulta: 9 novembre 2012].
* ↑ Paige, Roger. «Taules de torneigs històrics (fins a 1951)» (en anglès). Arxivat de l'original el 2012-04-26. [Consulta: 9 novembre 2021].
# George Buckland

George Frederick Buckland (Didsbury, Gran Manchester, 13 d'abril de 1883 – Timperley, Gran Manchester, 28 de gener 1937) va ser un jugador de lacrosse anglès que va competir a primers del segle xx. El 1908 va prendre part en els Jocs Olímpics de Londres, on guanyà la medalla de plata en la competició per equips de Lacrosse, com a membre de l'equip britànic.

## Referències

* ↑ «George Buckland Olympic Results». sports-reference.com. Arxivat de l'original el 6 de novembre 2012. [Consulta: 3 desembre 2015].
# Esquenobins

Els esquenobins (Schoenobiinae) són una subfamília de lepidòpters ditrisis de la família dels cràmbids (Crambidae). La subfamília va ser descrita per Philogène Auguste Joseph Duponchel el 1846.

## Gèneres

* Adelpherupa Hampson, 1919 (= Limnopsares Meyrick, 1934, Schoenoploca Meyrick, 1933)
* Alloperissa Meyrick, 1934
* Archischoenobius Speidel, 1984
* Argyrostola Hampson, 1896
* Brihaspa Moore, 1868
* Calamoschoena Poulton, 1916 (= Eurycerota Janse, 1917)
* Carectocultus A. Blanchard, 1975
* Catagela Walker, 1863
* Chionobosca Turner, 1911
* Cyclocausta Warren, 1889
* Dejoannisia Vári, 2002 (= Schoenobiodes de Joannis, 1927)
* Donacaula Meyrick, 1890
* Helonastes Common, 1960
* Leechia South in Leech & South, 1901
* Leptosteges Warren, 1889
* Leucargyra Hampson, 1896
* Leucoides Hampson, 1893
* Niphadoses Common, 1960
* Panalipa Moore, 1866 (= Microschoenis Meyrick, 1887)
* Patissa Moore, 1886 (= Eurycraspeda Warren in Swinhoe, 1890)
* Promacrochilo Błeszyński, 1962 (= Macrochilo Hampson, 1896)
* Proschoenobius Munroe, 1974
* Ramila Moore, 1868 (= Crambostenia Warren in Swinhoe, 1890, Ramilla West, 1931)
* Rupela Walker, 1863 (= Storteria Barnes & McDunnough, 1913)
* Schoenobius Duponchel, 1836 (= Erioproctus Zeller, 1839)
* Scirpophaga Treitschke, 1832 (= Apurima Walker, 1863, Schoenophaga Duponchel, 1836, Schoinophaga Sodoffsky, 1837, Schoenophaga J. L. R. Agassiz, 1847, Spartophaga Duponchel, 1836, Tryporyza Common, 1960)
* Stenocalama Hampson, 1919
* Tipanaea Walker, 1863

## Gènere antic

* Varpa Aurivillius, 1925

## Referències

* ↑ Pitkin, Brian; Jenkins. «Search results Family: Arctiidae» (en anglès). Butterflies and Moths of the World. Natural History Museum, London.

## Bibliografia

* Martínez, Edda Lis «A Revision of the New World Species of Donacaula Meyrick and a Phylogenetic Analysis of Related Schoenobiinae (Lepidoptera: Crambidae)» ( PDF) (en anglès). UMI Dissertation Publishing, 12-2010. Arxivat de l'original el 2013-01-02 [Consulta: 4 gener 2019].
* Regier, J.C. A molecular phylogeny for the pyraloid moths (Lepidoptera: Pyraloidea) and its implications for higher-level classification. Systematic Entomology 37 (4) (en anglès). Abstract, 2012. DOI 10.1111/j.1365-3113.2012.00641.x.
* Solis, M.A; Becker, V.O. Dichromatism and New Synonymies of Carectocultus perstrialis (Lepidoptera: Crambidae: Schoenobiinae). Tropical Lepidoptera Research 11 (1-2) (en anglès), 2000, p. 40-41.
# Paul Van Asbroeck

Paul Van Asbroeck (Schaerbeek, 1 de maig de 1874 – 1959) va ser un tirador belga amb una llarga vida esportiva, entre finals del segle xix i poc abans de la Segona Guerra Mundial.
El 1900 va prendre part en els Jocs Olímpics de París, en què disputà cinc proves del programa de tir olímpic. Guanyà la medalla de bronze en la prova de Rifle militar, tres posicions individual, empatat amb el noruec Ole Østmo. El 1908, als Jocs de Londres guanyà la medalla d'or en pistola lliure i la de plata en pistola lliure per equips, junt a René Englebert, Charles Paumier du Verger i Réginald Storms. El 1904, 1907, 1909, 1910, 1912 i 1914 guanyà el campionat del món individual d'aquesta mateixa prova.
Van Asbroeck també disputà, sense obtenir cap medalla, els Jocs Olímpics de 1920, 1924 i 1936, per un total de cinc Jocs disputats.

## Referències

* ↑ «Paul Van Asbroeck Olympic Results». sports-reference.com. Arxivat de l'original el 23 de setembre 2013. [Consulta: 5 octubre 2015].
# Riccardo Nowak

Riccardo Nowak (Bèrgam, 16 de gener de 1885 – Bèrgam, 18 de febrer de 1950) va ser un tirador d'esgrima italià que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de plata en la competició de sabre per equips del programa d'esgrima, formant equip amb Alessandro Pirzio Biroli, Abelardo Olivier, Marcello Bertinetti i Sante Ceccherini. En la competició d'espasa per equips fou quart, mentre en les proves de sabre i espasa individuals quedà eliminat en segona ronda.

## Referències

* ↑ «Riccardo Nowak Olympic Results». sports-reference.com. Arxivat de l'original el 22 de setembre 2013. [Consulta: 17 desembre 2015].
# Hugh Edwards

Hugh Edwards (Woodstock, 17 de novembre de 1906 - Southampton, 21 de desembre de 1972) fou un remer anglès que va competir durant les dècades de 1920 i 1930.
Estudià al Christ Church College de la Universitat d'Oxford. El 1926, sent alumne de primer any, va ser seleccionat per disputar la Regata Oxford-Cambridge. El 1927 abandonà els estudis, alhora que començava a remar pel London Rowing Club. El 1930 guanyà la Grand Challenge Cup de la Henley Royal Regatta. Aquell mateix any va guanyar dues medalles d'or als Jocs de l'Imperi Britànic de Hamilton, el quatre i vuit amb timoner.
El 1932 va prendre part en els Jocs de Los Angeles, on va disputar dues proves del programa de |rem. En ambdues, el dos i quatre sense timoner, guanyà la medalla d'or.
Durant la Segona Guerra Mundial va servir al Coastal Command de la Royal Air Force. Després d'ascendir fins a capità de grup, fou demobilitzat el 1946.

## Referències

* 1 2 «Hugh Edwards Olympic Results». sports-reference.com. Arxivat de l'original el 4 de juny 2009. [Consulta: 26 febrer 2019].
* ↑ «Jumbo rows to victory». Olympic News. International Olympic Committee. [Consulta: 15 agost 2016].
# Henry Hoobin

Henry Francis "Henny" Hoobin (Montreal, Quebec, 15 de febrer de 1879 - ibíd., 20 de juliol de 1921) va ser un jugador de lacrosse quebequès que va competir a principis del segle xx. El 1908 va prendre part en els Jocs Olímpics de Londres, on guanyà la medalla d'or en la competició per equips de Lacrosse, com a membre de l'equip canadenc.

## Referències

* ↑ «Henny Hoobin Olympic Results». sports-reference.com. Arxivat de l'original el 4 de març 2016. [Consulta: 18 novembre 2015].
# Enrico Porro

Enrico Porro (Lodi Vecchio, Lodi, 16 de gener de 1885 – Milà, 14 de març de 1967) fou un lluitador italià que va competir durant el primer quart del segle xx.
Durant la seva llarga carrera esportiva disputà tres Jocs Olímpics: els de Londres de 1908, els d'Anvers de 1920 i els de París de 1924. Als Jocs de Londres, el 1908, guanyà la medalla d'or en la categoria del pes lleuger de lluita grecoromana, en superar a Nikolai Orlov en la final.

## Referències

* ↑ «Enrico Porro Olympic Results». sports-reference.com. Arxivat de l'original el 3 de febrer 2011. [Consulta: 26 novembre 2015].
# Håkan Malmrot

Håkan Malmrot (Örebro, 29 de novembre de 1900 - Karlskrona, Blekinge, 10 de gener 1987) va ser un nedador suec que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers. Va disputar els 200 i els 400 metres braça del programa de natació. En ambdues proves guanyà la medalla d'or, sempre per davant de Thor Henning i Arvo Aaltonen. El 1980 fou inclòs a l'International Swimming Hall of Fame.

## Referències

* ↑ «Håkan Malmrot Olympic Results». sports-reference.com. Arxivat de l'original el 8 d’octubre 2015. [Consulta: 9 juliol 2017].
* ↑ HAKAN MALMROT (SWE) Arxivat 2007-10-21 a Wayback Machine.. International Swimming Hall of Fame
* ↑ Olympier - Sveriges Olympiska Kommitté
# Man Afraid Soap

Man Afraid Soap va ser un jugador de lacrosse canadenc, membre dels mohawks de les Primeres Nacions, que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla d'or en la competició per equips de Lacrosse, com a membre de l'equip Mohawk Indians.

## Referències

* ↑ «Man Afraid Soap Olympic Results». sports-reference.com. Arxivat de l'original el 11 de novembre 2012. [Consulta: 13 octubre 2015].
# Pierre Hardy

Pierre Hardy (París, 4 d'agost de 1907 - Poissy, 24 de juliol de 2000) va ser un tirador francès que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la prova de rifle lliure per equips, formant equip amb Paul Colas, Albert Courquin, Georges Roes i Émile Rumeau, del programa de tir.

## Referències

* ↑ «Pierre Hardy Olympic Results». sports-reference.com. Arxivat de l'original el 17 d’abril 2020. [Consulta: 8 setembre 2017].
# Open Road Integrated Media

Open Road Integrated Media o ORIM (estilitzat com a OR/M i dita igualment Open Road) és una empresa de mitjans digitals amb seu a Nova York (Estats Units). Fou fundada el 2009 per Jane Friedman i Jeffrey Sharp i se centra en la publicació de versions electròniques d'obres antigues de literatura i no-ficció. A més a més, és l'empresa matriu de l'editorial de llibres Open Road Media i de les marques de contingut Early Bird Books, The Lineup, The Archive, Murder & Mayhem, A Love So True i The Portalist.

## Referències

* ↑ Swanson, C. «Slavin Named President at Open Road» (en anglès). Publishers Weekly, 21 setembre 2015.
# Albertus Wielsma

Albertus Wielsma (Amsterdam, 10 de desembre de 1883 – Amsterdam, 26 de març de 1968) va ser un remer neerlandès que va competir a començaments del segle xx.
El 1908 va prendre part en els Jocs Olímpics de Londres, on guanyà la medalla de bronze en la prova del quatre sense timoner del programa de rem.

## Referències

* ↑ «Albertus Wielsma Olympic Results». sports-reference.com. Arxivat de l'original el 16 de desembre 2012. [Consulta: 5 desembre 2015].
# Edward G. Winter

Edward Winter o Edward G. Winter (nascut el 1955) és un periodista, arxiver, historiador, col·leccionista i escriptor d'escacs anglès. Escriu regularment articles sobre escacs, anomenats Chess Notes, que són molt coneguts i difosos, i és també columnista per a la companyia ChessBase. És el periodista i historiador d'escacs de referència a nivell mundial. Sobre ell, Hans Ree ha escrit, «Winter és un eqüànim però implacable supervisor de la literatura d'escacs. Tots els escriptors d'escacs en anglès saben perfectament que si cometen un error en una data, passen per alt un mat en anàlisis d'una partida, o cometen un pecat contra l'anglès correcte, seran castigats per Winter, els ulls del qual tot ho veuen.»

## Chess Notes

De 1982 a 1989 va publicar les Chess Notes (notes d'escads), articles bimensuals, descrites pel seu autor, al primer article (gener-febrer de 1982), com a «Un fòrum per aficionats a discutir qualsevol qüestió sobre el passatemps reial». El 1993, Winter en va reprendre la publicació, aquest cop en format de columna sindicada, en diverses llengües arreu del món. Entre 1998 i 2001 publicà exclusivament a New In Chess. Posteriorment, publicà en línia al lloc web Chess Café. Des de setembre de 2004, Chess Notes es publica a la pàgina web Chess History Center. Des del 1996, diverses col·leccions d'articles seleccionats de Chess Notes s'han publicat en forma de llibres.

## Llibres

* Chess Facts and Fables (2006) ISBN 0-7864-2310-2
* A Chess Omnibus (2003) ISBN 1-888690-17-8
* Kings, Commoners and Knaves: Further Chess Explorations (1999) ISBN 1-888690-04-6
* Chess Explorations (1996) ISBN 1-85744-171-0
* Capablanca A Compendium of Games, Notes, Articles, Correspondence, Illustrations and Other Rare Archival Materials on the Cuban Chess Genius José Raúl Capablanca, 1888-1942 (1989) ISBN 0-89950-455-8
* World Chess Champions (1981) ISBN 0-08-024094-1

## Notes

* ↑ Dutch National Library Arxivat 2019-12-15 a Wayback Machine., consultat el 21 de juliol de 2010
* 1 2 Hans Ree, The Hermit of Geneva
* ↑ Arxiu de Chess Notes. (anglès) [Consulta 19/02/2009].
* ↑ Chess Explorations (1996), ISBN 1-85744-171-0; Kings, Commoners and Knaves: Further Chess Explorations (1999), ISBN 1-888690-04-6; A Chess Omnibus (2003), ISBN 1-888690-17-8; Chess Facts and Fables (2006), ISBN 0-7864-2310-2

## Enllaços externs

* Chess History Center Lloc web que allotja les Chess Notes de Winter. (anglès)
# Patrick Grogan

Patrick Grogan va ser un jugador de lacrosse estatunidenc que va competir a primers del segle xx. El 1904 va prendre part en els Jocs Olímpics de Saint Louis, on guanyà la medalla de plata en la competició per equips de Lacrosse, com a membre de l'equip St. Louis Amateur Athletic Association.

## Referències

* ↑ «Patrick Grogan Olympic Results». sports-reference.com. Arxivat de l'original el 16 de setembre 2013. [Consulta: 12 octubre 2015].
# Edoardo Molinar

Edoardo Molinar (Rocca Canavese, Piemont, 31 d'agost de 1907 – Rocca Canavese, 22 de setembre de 1994) va ser un ciclista italià que fou professional entre 1931 i 1939 i entre 1946 i 1948.
Fou el primer ciclista italià en guanyar una etapa de la Volta a Espanya, el 1935. En aquesta mateixa edició guanyà el Gran Premi de la muntanya.

## Palmarès

* 1933
** 1r a la Torí-Valtournanche
** 1r a la Coppa Collecchio
* 1934
** 1r al Puy-de-Dôme
** 1r a la Toló-Aubagne-Toló
* 1935
** Vencedor d'una etapa de la Volta a Espanya i del Gran Premi de la muntanya
* 1937
** 1r a Mont Coudon

### Resultats al Giro d'Itàlia

* 1932. Abandona (5a etapa)
* 1934. Abandona (3a etapa)
* 1936. 10è de la classificació general
* 1937. 7è de la classificació general
* 1938. Abandona (10a etapa)

### Resultats al Tour de França

* 1934. 13è de la classificació general
* 1938. 46è de la classificació general

### Resultats a la Volta a Espanya

* 1935. 4t de la classificació general. Vencedor d'una etapa. 1r de la Classificació de la muntanya
* 1936. Abandona

## Referències

* ↑ «MOLINAR Edoardo». [Consulta: 26 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Edoardo MOLINAR» (en italià). [Consulta: 26 novembre 2022].

## Enllaços externs

* Fitxa d'Edoardo Molinar a sitiodeciclismo.net
# Sidney Hinds

Sidney Hinds (Newton, 14 de maig de 1900 - San Antonio, 17 de febrer de 1991) va ser un oficial de l'exèrcit estatunidenc i un destacat tirador, guanyador d'una medalla olímpica.
El 1924 va prendre part en els Jocs Olímpics d'Estiu de París, on guanyà la medalla d'or en la prova de rifle lliure per equips del programa de tir.
Hinds es va graduar a l'Acadèmia Militar dels Estats Units a West Point el 1920. Va lluitar a la Primera i Segona Guerra Mundial, lluitant al Nord d'Àfrica i Sicília i rebent nombroses medalles i condecoracions. El 1947 es va retirar del servei actiu amb el grau de general de brigada.

## Referències

* 1 2 «Olympedia – Sid Hinds». [Consulta: 21 agost 2024].
* ↑ «Biography of Brigadier-General Sidney Rae Hinds (1900 – 1991), USA». [Consulta: 21 agost 2024].
* ↑ «State Historical Society of North Dakota Foundation - Society and Foundation News». [Consulta: 21 agost 2024].
# Karaburun

Karaburun (grec: Αχιρλί, Akhirlí) és un municipi i centre administratiu del districte homònim situat a la província turca d'Esmirna. El districte correspon aproximadament al territori de la península de Karaburun, que es troba al nord dels complexos turístics del municipi veí de Çeşme i les seves dependències i a l'oest de la ciutat d'Esmirna. De fet, es tracta d'un dels punts més occidentals d'Anatòlia. El poble de Karaburun es troba prop de la punta septentrional de la península i custodia l'entrada al golf d'Esmirna. A l'altra banda de l'estret hi ha Foça, un altre centre turístic important. El districte fa frontera amb els districtes de Çeşme i Urla al sud i té l'illa grega de Quios a l'oest.
Dita igualment Stilàrion (grec medieval: Στυλάριον) en l'edat mitjana, podria ser la mateixa ciutat que apareix amb el nom d'«Estilar» o «Stilar» en les fonts medievals catalanes.

## Referències

* ↑ Ànguelov, 2019, p. 90.

## Bibliografia

* Ànguelov, D. The Byzantine Hellene: The Life of Emperor Theodore Laskaris and Byzantium in the Thirteenth Century (en anglès). Cambridge University Press, 2019. ISBN 9781108480710.
# Çavuşin

Çavuşin és un poble del districte d'Avanos a la província de Nevşehir a la regió de Capadòcia de Turquia. La seva població és de 421 habitants (2022). Es troba a la carretera entre Avanos i Göreme, a uns cinc quilòmetres al nord de Göreme. La part més antiga del poble es troba sobre i al voltant d'una gran carena de roca visible a quilòmetres al voltant. La majoria de les cases modernes estan més a prop de la carretera principal on els vilatans van ser reallotjats a principis dels anys 60 enmig de la por que les seves antigues cases podrien esfondrar-se. Fins fa poc, Çavuşin era més o menys ignorada pel turisme malgrat la seva proximitat amb Göreme. Tanmateix, a la dècada de 2010 també es van obrir més hotels a Cavuşin, especialment a la part més antiga del poble.

## Referències

* ↑ Köy, Turkey Civil Administration Departments Inventory. Consultat 22 maig 2023.
* ↑ «Address-based population registration system (ADNKS) results dated 31 desembre 2022, Favorite Reports» (XLS) (en anglès). TÜİK. [Consulta: 22 maig 2023].
* ↑ Yale, Pat. «Çavuşi̇n: The Sergeant's village». Turkey from the Inside.